|  |  |  |
| --- | --- | --- |
|  | **DEÁK FERENC MAGYAR NYELVI ÉS SZÖVEGÉRTÉSI VERSENY 5. évfolyam** |  |

**MEGOLDÓKULCS**

**Szeptember** 22.

Megbeszéltük a Radóval, hogy naplót fogunk írni, és majd ha öregek leszünk, jót derülünk rajta.

Ezt a **szót**, hogy derülünk, a Radótól gyűjtöttem. Az ő papája nyelvész. A mamája meg **színésznő**, és otthon mindig **szerepeket** tanul. Ezért nálunk az osztályban Radónak van a leggazdagabb **szókincse**. De én már sokat loptam belőle.

**vagy** Radó majdnem mindig hosszúnadrágban jár. Anyu Jenőkének hívja, apu meg hámozott gilisztának.

Radóval hosszasan tárgyaltunk arról, hogyan írjuk a naplót. Csak arról írjunk-e bele, ami igazából megtörtént, vagy olyat is írjunk bele – hogy érdekesebb legyen -, amiről csak olvastunk. És hogy csak a vasár- meg ünnepnapokról írjunk-e, amikor kirándulni **szokott** az ember, meg moziba menni. Végül is a Radó azt mondta, hogy a hétköznapok érdekesek igazán, mert abból látszik, milyen egy család élete. Én elsősorban a családomról akarok naplót írni. (…)

Szeptember 25.

Feriék, a bátyámék kirándulni voltak Vácrátóton, és hoztak haza állatokat meg növényeket, mert a Feri meg a Novák biológiai **szakkörbe** jár. A Novák növényeket gyűjtött, Feri meg békákat. Van a **szakkörnek** egy nagy, üres terráriuma, azért gyűjtött a Feri békákat, hogy legyen benne valami, ami mozog. **Szeretett** volna gyíkot hozni, meg **szalamandrát** is, de azt nem talált.

Egy jó kis zsákban hozta a békákat, az is a **szakköré**, és hozott egy csomó falevelet, azt beleszórta a fürdőkádba, azután kiengedte a békákat, hogy éjszakára **szabadok** legyenek. Nagyon örültünk Picurkával, mert nem lehetett fürdenünk. A békáknak is örültünk, hozott a Feri egy mohazöldet, kacskaringós, fehér mintával, egy feketét, aminek a hasa fehér, két csíkos lábú kecskebékát és két vörös hasú unkát. Kellett volna egy különleges, zsemleszínű békának is lennie, de azt nem találtuk. Biztosan kimászott a zsákból, mielőtt még bekötötte. (…)

Szeptember 27.

Tegnap mozgalmas napunk volt, irigyelt is érte a Radó! Náluk egész álló nap nem történt más, csak az, hogy a papagáját idegesítette a szomszédból áthallatszó rádió, nálunk meg már korán reggel volt egy borzasztó nagy visítás. Én nem hallottam, mert még aludtam, de aki már ébren volt, az mind kirohant a folyosóra, mert azt hitték, megöltek valakit.

Sajnos, mi még akkor aludtunk Picurkával, csak a Feri hallotta. Mi csak az ajtócsapkodásra ébredtünk föl.

A nagy visítás az volt, hogy Annus néni, a házfelügyelőnk mosta a lépcsőt, és meglátta a mi zsemleszínű békánkat. Mert az nem Vácrátóton ugrott ki a zsákból, ahogy a Feri gondolta, hanem itt, a lépcsőházban. És ott ült szegény egész éjjel a hideg kövön. És Annus néni megijedt tőle.

Mikor a Feri lement a békáért, hogy felhozza, akkorra a Belvízi néni is elkezdett visítani, hogy micsoda szomszédság, kígyót-békát tartunk a lakásunkban, és ő kénytelen ilyen népekkel egy házban lakni. (…)

*Bálint Ágnes: Szeleburdi család (részletek), 5-13.o., Móra Könyvkiadó, 2008*

**Szövegértési feladatok (40 pont)**

1. **Legalább két érvvel igazold, hogy naplót ír a szerző!**

* dátum szerepel a bejegyzések fölött
* szerepel a szövegben: *„Megbeszéltük a Radóval, hogy naplót fogunk írni”*
* múlt időben számol be az eseményekről

Minden egyéb, megfelelő érv elfogadható.

|  |  |
| --- | --- |
| **2** |  |

1. **Igaz vagy hamis az állítás? Karikázd be a megfelelő betűjelet (I/H)!**
2. Tudjuk a naplóíró nevét. I / H
3. Ha hétfőn keletkezett az első bejegyzés, akkor szombaton a harmadik. I / H
4. A napló írójának egy testvére van. I / H
5. A házban csak az ő családjuk lakik. I / H



1. Ez egy emeletes ház. I / H
2. A naplóíró barátját Lajosnak hívják. I / H
3. A naplóíró aludt, amikor megtalálták a békát. I / H



1. A békák a fürdőkádban töltötték az éjszakát. I / H

|  |  |
| --- | --- |
| **8** |  |

1. **Keresd ki a szövegből a meghatározásnak megfelelő szót, és írd a megfelelő alakban a pontozott vonalra!**
   1. *vidám, nevet valamin*: derül
   2. *a nyelv megértését segítő személy*: nyelvész
   3. *egy nyelv szavainak összessége*: szókincs
   4. *piros számmal jelzik a naptárban*: vasár- és ünnepnap
   5. *üvegfalú berendezés kisebb állatok tartására*: terrárium
   6. *fekete színű, sárga pöttyös erdei gyík*: szalamandra

|  |  |
| --- | --- |
| **6** |  |

1. **Ki(k)hez kötődik a szövegben? Töltsd ki a táblázatot! Csak az állítás számát írd be a név alatti rubrikába! (Vannak számok, amelyek több helyre is beírhatók. A rossz helyre írt számért pontlevonás jár.)**

|  |  |  |  |  |
| --- | --- | --- | --- | --- |
| **Radó** | **a napló írója** | **Novák** | **Feri** | **Belvízi néni** |
| 1, 5, 7, 11 | 2, 10, 12 | 3, 6, 9 | 4, 6, 9, 12 | 8 |

1. van papagája
2. a családjáról akar írni
3. Ferivel egy szakkörbe jár
4. a naplóíró testvére
5. Jenő a keresztneve
6. biológiai szakkörbe jár
7. „hámozott giliszta”
8. visított
9. Vácrátóton kirándult
10. örült, hogy nem kell fürödnie
11. anyukája színésznő
12. Picurka a testvére

Minden hiányzó vagy rossz helyre írt szám 1-1 pont levonásával jár.

|  |  |
| --- | --- |
| **8** |  |

1. **Található az első bejegyzésben egy többértelműségen alapuló vicc. Húzd alá ezt a két mondatot a szövegben!**

|  |  |
| --- | --- |
| **2** |  |

1. **Feriék *mohazöld* békát gyűjtöttek. Írj egy-egy állat- vagy növénynevet a következő színek elé, hogy ilyen típusú szót kapjál!**

***holló***fekete, ***kanári***sárga, ***narancs/citrom***sárga, ***nefelejcs***kék

Minden egyéb, jó megoldás elfogadható.

|  |  |
| --- | --- |
| **4** |  |

1. **A regény címe *Szeleburdi család*. Mit jelent a melléknév, és szerinted miért kapta ez a család ezt a jelzőt? Válaszodat két-három mondatban fogalmazd meg!**

a *szeleburdi* szó jelentése: bolondos, hóbortos, szétszórt, lökött stb. (1 pont)

véleményem: (megfelelő mennyiségű mondat 1 pont, szöveg tartalmára való utalás 2 pont, megfogalmazás minősége 1 pont)

|  |  |
| --- | --- |
| **5** |  |

1. **Hogyan zárult le szerinted a kaland a békákkal? Írd meg a következő naplóbejegyzést 3-4 mondatban!**

megfelelő dátum 1 pont

megfelelő mennyiség 1 pont

E/1. vagy T/1. 1 pont

tartalom ötletessége, nyelvi minősége 2 pont

|  |  |
| --- | --- |
| **5** |  |

|  |  |
| --- | --- |
| **40** |  |

**Helyesírási feladatok (40 pont)**

**1. Kiemeltünk 12, *sz* betűvel kezdődő szót a napló első és második bejegyzéséből. Az a feladatod, hogy állítsd őket betűrendbe.**

1. **szabadok** 5. **szalamandrát** 9. **színésznő**

2. **szakkörbe** 6. **szeptember** 10. **szókincse**

3. **szakköré** 7. **szerepeket** 11. **szokott**

4. **szakkörnek** 8. **szeretett** 12. **szót**

Minden hibás helyre írt vagy hiányzó szóért 1 pont levonás.

|  |  |
| --- | --- |
| **8** |  |

**2. Radóéknak papagájuk volt. *J* vagy *ly* van a következő madárnevekben? Írd a pontok helyébe a megfelelő betűt!**

für**j**, seregé**ly**, bago**ly**, hé**j**a, sirá**ly**, sza**j**kó, ö**ly**v, kese**ly**ű, fa**j**dkakas, pu**ly**ka

Minden jó megoldás fél pont.

|  |  |
| --- | --- |
| **5** |  |

,

**3. Írj ki öt olyan szót a harmadik naplóbejegyzésből, amelyet máshogy írunk le, mint ahogy kiejtjük!**

áthallatszó, aludtam, azt, aludtunk, ébredtünk, házfelügyelőnk, zsákból, megijedt, szomszédság, lakásunkban, Belvíziék, rádió

|  |  |
| --- | --- |
| **5** |  |

**4. Pótold a Bálint Ágnesről szóló szövegben a hiányzó betűket!**

Bálint Ágnes a **M**agyar **T**elev**í**zió első gyermekműsor-szerkesztője, a magyar gyermek- és ifjúsági televíziós műsorkészítés egyik megalapozója, a televíziózás hőskorának meghatározó egyénisége volt. Számtalan közkedvelt mesesorozat, hangjáték, mese és meseregény írója, fordítója. József A**tt**i**l**a-**d**íjas író, szerkesztő, dramaturg.

Meséin nemzedékek nőttek fel.

(…) Majd jött Mazsola, feneketlen étvágyával, mindig sáros orrával és egé**sz**ségesen megzabolázhatatlan gyermeklelkületével, hogy Manócskával, később Tádéval e**gy**ütt azonnal belopja magát a legki**s**ebbek (és szüleik, nagyszüleik) sz**í**vébe.

Egyedi humora először a bevallottan jórészt saját családjáról mintázott Szeleburdi családban mutatkozott meg igazán – hangjáték, majd könyv és film formában is.

Frakk, a macskák réme és a foci bolondja, illetve a Kukori-Kotkoda örök házaspárja is olyan klasszikus sorozat, amely a felnőtteket legalább annyira megszólítja, mint a gyerekeket, ha nem még inkább.

Még fo**ly**tathatnánk: a 19 éves korában kiadott első meseregénytől, Az elvarázsolt egérkisa**ssz**onytól kezdve a televíziós szerkesztőként kitalált Tévé-Macin vagy az első környezetvédő műsort jelentő Kuckón keresztül a Labdarózsáig, vagy a társszerzőként írt V**í**zipók-csodapókig, mindenkinek megvan a maga kedvence.

[*Bálint Ágnes (balintagnes.hu)*](http://balintagnes.hu/site/index.php)

|  |  |
| --- | --- |
| **13** |  |

**6. Három szóalakot hibásan írtunk. Karikázd be a sorszámukat!**

|  |  |  |
| --- | --- | --- |
| 1. ésszerű | 2. vonzza | 3. higyj |
| 4. lesz | 5. jössz | 6. menny |
| 7. menj | 8. meny | 9. bírkózik |

|  |  |
| --- | --- |
| **9** |  |

|  |  |
| --- | --- |
| **40** |  |

|  |  |
| --- | --- |
| **80** |  |

Készítette: Berényi Éva